Ruth Bakke
Store norske leksikon,Kunst og estetikk,Musikk,Klassisk musikk,Samtidsmusikk,Norsk samtidsmusikk
Ruth Bakke er en norsk komponist, organist og kordirigent. Klangfarger har en fremtredende plass i hennes verker.
Utdannelse Bakke tok organisteksamen ved Bergen Musikkonservatorium 1968 samtidig som hun studerte musikk mellomfag ved Universitetet i Oslo med eksamen samme år. Hun oppholdt seg deretter som Fulbright-stipendiat i USA årene 1968–1972 der hun studerte ved Converse College i South Carolina, Texas Lutheran College der hun tok en BA i musikk fulgt av studier ved University of Redlands i California for deretter å ta en master-grad (MA) ved Washington State University. Hun tilbragte enda et år i USA med orgelstudier i Texas. Karriere Etter å ha vendt tilbake til Norge, startet hun i september 1972, sammen med Rune Larsen, Agape Gospelkor i Storetveit kirke i Bergen. Hun ble så ansatt som organist i samme kirke, der hun startet flere kor og arbeidet i 45 år. I tillegg har hun hatt årsvikariater ved musikklinjen ved Lærerhøgskolen i Bergen og Bergen musikkonservatorium og har også undervist i komposisjon ved Griegakademiet.Bakke har komponert musikk for orkester, brassband, kammerensembler, orgel- og kirkemusikk, vokal- og multimediaverker. Flere av hennes komposisjoner er bestillingsverker. Som nevnt spiller farger en rolle i flere av verkene. I tillegg til orkesterverket Chromocumuli kan nevnes Dolorosa (for tape) komponert til en utstilling i St. Petersburg i 1998 og Body and Soul for slagverk, synthesizer, tape og live electronics til en utstilling sammen med fotokunstneren Andres Serrano.Ruth Bakke har vært styremedlem i Det norske komponistfond og Bergensavdelingen av Ny Musikk. Verk (et utvalg) en smule nattmusikk : 4 satser, åpen form – sopran, sax, bass, perk, prep piano, electronics (2018) – Bestillingsverk til Bergen Ny Musikk-jubileum   Agnus Dei – sang, sax, keyboards (2015)  Dies Irae – orgel (2009)  November Blues (Rainy Days) – sang, sax/elgitar, bass, perk, keyboards (2009)  Songs of the Seasons : Konsert for fiolin og orkester (2007)  Lone Star Memories – for symfoniorkester (2000)  Tubazzo – konsert for tuba og orkester (1998)  Illuminations – konsert for fagott og orkester (1994)  Jesus i Getsemane – oratorium for kor, solister og kammerorkester (1990),  Songs of the Sea – symfoni for brass-band (1988)  An Expected End? – kor, synth, bassgitar, slagverk (1985)  Fragments d’ún Homme Moderne – baryton, synth, tape og slagverk (1985)  Into the Light – fiolin og orgel (1982)  Troll Suite – strykekvartett (1981)  Psalm 8 – sang, orgel og slagverk (1979)  Des Keisers Neue Kleider – for seks instrumenter (1978)  Rumus – for kammerorkester (1977) Sonate for orgel (1970)  Passacaglia over Draumkvedet – janitsjar eller brass band (1969) Les mer i Store norske leksikon samtidsmusikk Musikk i Norge Eksterne lenker Ruth Bakke på NB noter Litteratur Ruth Bakke: Oliver Messiaen and the Technique of his Musical Language (1969)